Document ID: 32006R0402

UREDBA KOMISIJE (ES) št. 402/2006
z dne 8. marca 2006
o spremembi Uredbe (EGS) št. 2454/93 o določbah za izvajanje Uredbe Sveta (EGS) št. 2913/92 o carinskem zakoniku Skupnosti
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (1) in zlasti člena 247 Uredbe,
ob upoštevanju naslednjega:
(1)
Ob upoštevanju izkušenj, pridobljenih od začetka veljavnosti Uredbe Komisije (ES) št. 89/97 z dne 20. januarja 1997 o spremembi Uredbe (EGS) št. 2454/93 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (2), je treba opredeliti metode za določanje neto teže svežih banan. Te metode morajo vključevati tehtanje svežih banan za določitev njihove neto teže in pripravo potrdil o tehtanju banan, ki to težo potrjujejo in katera pripravijo gospodarski subjekti, ki jih za to pooblastijo carinski organi. Neto teža svežih banan mora biti določena za vsako pošiljko svežih banan, ki se dostavi s katerim koli prevoznim sredstvom.
(2)
Da bi imele države članice in gospodarski subjekti za pripravo pooblastil tehtalcev dovolj časa, začnejo ukrepi o tehtanju svežih banan in pripravi potrdil za tehtanje banan veljati 1. junija 2006.
(3)
Pri uvozu nekaterih elektronskih vezij iz poglavij 84 in 85 kombinirane nomenklature so bile z Uredbo Sveta (ES) št. 1480/2003 z dne 11. avgusta 2003 o uvedbi dokončne izravnalne dajatve in o dokončnem pobiranju začasne dajatve pri uvozu nekaterih elektronskih mikrovezij, poznanih kot DRAM (dinamični bralno pisalni pomnilnik), s poreklom iz Republike Koreje (3) uvedene izravnalne dajatve Za zagotovitev enotne uporabe teh izravnalnih dajatev je treba imeti posebno pravilo o poreklu za izdelke, ki jih zajema navedena uredba.
(4)
Uredbo Komisije (EGS) št. 2454/93 (4) je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
Uredba (EGS) št. 2454/93 se spremeni:
1.
Za členom 290 se vstavi naslednje besedilo:
2.
Člen 290a se nadomesti:
„Člen 290a
Za namene prilog 38b in 38c tega poglavja se uporabljajo naslednje opredelitve:
(a)
‚pooblaščeni tehtalec‘ je kateri koli gospodarski subjekt, ki ga carinski urad pooblasti za tehtanje svežih banan;
(b)
‚evidenca prosilca‘ so kateri koli dokumenti, potrebni za izvedbo tehtanja svežih banan;
(c)
‚neto teža svežih banan‘ je teža samih banan brez kakršne koli embalaže;
(d)
‚pošiljka svežih banan‘ je pošiljka, ki vsebuje vse sveže banane, natovorjene na posamezno prevozno sredstvo, ki jih posamezni izvoznik pošlje enemu ali več prejemnikom;
(e)
‚kraj raztovarjanja‘ je vsak kraj, kjer se v skladu s carinskim postopkom pošiljka svežih banan lahko raztovori ali kamor se lahko ta pošiljka dostavi, v primeru prevoza v kontejnerjih pa kraj, kjer se kontejner raztovori z glavnega prevoznega sredstva (ladje, zrakoplova itd.) ali kjer se kontejner razpakira.“
3.
Vstavi se naslednji člen 290b:
„Člen 290b
1. Vsak carinski urad lahko status pooblaščenega tehtalca odobri gospodarskim subjektom, ki se ukvarjajo z uvozom, prevozom, skladiščenjem ali trgovanjem s svežimi bananami, če izpolnjujejo naslednje pogoje:
(a)
prosilec da vsa potrebna zagotovila za pravilno izvajanje tehtanja;
(b)
prosilec ima na razpolago ustrezno opremo za tehtanje;
(c)
evidenca prosilca carinskim organom omogoča izvedbo učinkovitih preverjanj.
Carinski urad zavrne status pooblaščenega tehtalca, če je prosilec huje ali večkrat kršil carinsko zakonodajo.
Pooblastilo se omeji na tehtanje svežih banan samo na kraju, ki ga nadzoruje tisti carinski urad, ki je status odobril.
2. Carinski urad, ki je status odobril, odvzame status pooblaščenega tehtalca, če upravičenec pogojev iz odstavka 1 ne izpolnjuje več.“
4.
Vstavi se naslednji člen 290c:
„Člen 290c
1. Za preverjanje neto teže svežih banan, uvoženih v Skupnost in uvrščenih pod oznako KN 0803 00 19, se deklaracijam o dajanju v prosti promet doda potrdilo o tehtanju banan, ki navaja neto težo zadevne pošiljke svežih banan po vrsti embalaže in poreklu.
Potrdila o tehtanju banan pripravijo pooblaščeni tehtalci v skladu s postopkom, določenem v Prilogi 38b in v obliki, ki ustreza vzorcu iz Priloge 38c.
Ta potrdila se carinskim organom lahko predložijo v elektronski obliki pod pogoji, ki jih določijo carinski organi.
2. Pooblaščeni tehtalec carinske organe predhodno obvesti o tehtanju pošiljke svežih banan za pripravo potrdila o tehtanju z natančnimi podatki o vrsti embalaže, poreklu, času in kraju tehtanja.
3. Vsak carinski urad na podlagi analize tveganja preveri neto težo, vpisano na takih potrdilih, in sicer iz najmanj 5 % potrdil o tehtanju banan, predloženih vsako leto, tako, da je prisoten pri tehtanju reprezentativnih vzorcev banan, ki ga izvaja pooblaščeni tehtalec, ali pa take vzorce stehta sam v skladu s postopkom, določenem v odstavkih 1 do 3 Priloge 38b.“
5.
Vstavi se naslednji člen 290d:
„Člen 290d
Države članice Komisiji sporočijo seznam pooblaščenih tehtalcev in vse poznejše spremembe.
Komisija to informacije posreduje drugim državam članicam.“
6.
Priloga 11 se spremeni v skladu s Prilogo I k tej uredbi.
7.
Priloga 38b se nadomesti z besedilom v Prilogi II k tej uredbi.
8.
Priloga 38c se vstavi v skladu s Prilogo III k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Točke (4), (7) in (8) člena 1 se uporabljajo od 1. junija 2006.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. marca 2006

Labels: 7
3
17